ИОП 2 за шести разред – пета недеља

Ове недеље говори се о народној књижевности, о песмама које смо већ читали у првом полугодишту па ће бити лакше да сви разумеју.

 На РТС-у биће представљене народне песме које говоре о Косовској бици и јунацима који су њој учествовали. Ту су и чланови њихових породица. Ова битка заиста се одиграла 1389. године, а после ње Турци су освојили српске земље.

Необична је, тужна и лепа песма која говори о мајци која је изгубила мужа и девет синова у тој бици. О томе како је она све то поднела пева песма Смрт Мајке Југовића. Она је на 106. стр. у читанци.

Прочитај први ступац на 106. стр.

Препиши га у своју свеску!

Одговори на следећа питања:

1. Како се зове песма?
2. Које животиње се помињу у песми?
3. Колико синова има мајка?

Биће ти лакше да одговориш на ова питања:

1. Које животиње ти највише волиш?
2. Имаш ли кућног љубимца, како се зове? Ако немаш, шта би волео да добијеш и како би се звао?
3. Да ли си некад видео/ла лабуда? Шта је лабуд и где живи? Можеш ли да га нацрташ?